Diari Oficial de la Generalitat Valenciana


Sumari del DOGV 8985, del 29-12-2020 (2020/11365)

RESOLUCIÓ de 21 de desembre de 2020, de la Direcció General d'Administració Local, per la qual es modifica la Resolució de 6 de juliol de 2020, de concessió de les ajudes destinades a municipis i entitats locals menors de la Comunitat Valenciana, amb població que no excedisca de 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals mitjançant l'eliminació de barreres arquitectòniques.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8985

Data del DOGV
:   29-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/11611


Data del document
:   21-12-2020

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 21 de desembre de 2020, de la Direcció General d'Administració Local, per la qual es modifica la Resolució de 6 de juliol de 2020, de concessió de les ajudes destinades a municipis i entitats locals menors de la Comunitat Valenciana, amb població que no excedisca de 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals mitjançant l'eliminació de barreres arquitectòniques. [2020/11549]  
  
  
I. Per mitjà de la Resolució de 6 de febrer de 2020, de la Presidència de la Generalitat, publicada en el Diari Oficial de la Generalitat Valenciana núm. 8743, de 19 de febrer de 2020, es van convocar subvencions destinades a finançar actuacions a realitzar pels municipis i entitats locals menors de la Comunitat Valenciana, amb població que no excedisca de 50.000 habitants, per a facilitar l'accessibilitat de les cases consistorials i edificis públics destinats a tercera edat, a persones amb discapacitat o diversitat funcional i a altres usos públics, mitjançant l'eliminació de barreres arquitectòniques.  
Per la Resolució de 6 de juliol de 2020, del director general d'Administració Local, publicada en el Diari Oficial de la Generalitat Valenciana núm. 8853, de 9 de juliol de 2020, es van concedir les ajudes destinades a municipis i entitats locals menors de la Comunitat Valenciana, amb població que no excedisca de 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals mitjançant l'eliminació de barreres arquitectòniques.  
II. En l'annex I de la Resolució de 6 de juliol de 2020, del director general d'Administració Local, consta, respecte de la sol·licitud de l'Ajuntament de Calles, el següent:  
  
Com a conseqüència d'un escrit de l'Ajuntament de Calles en el qual sol·licita la modificació de l'errada en la quantia de la subvenció concedida, es reuneix la comissió avaluadora en data 2 de desembre de 2020, i constata que s'ha comés una errada en la transcripció de l'import d'ajuda concedit a aquest ajuntament, així com que la quantia justificada es correspon amb el total de la despesa de l'actuació realitzada, per un import de 34.509,01 - (IVA inclòs).  
Vist que la comissió avaluadora proposa modificar la resolució de concessió de les ajudes, referent al projecte d'actuació d'accessibilitat de l'Ajuntament de Calles, pertoca modificar la quantia de l'ajuda concedida a aquest ajuntament, en el sentit que la quantia a concedir siga de 34.509,01 ?, i no 34.059,01 ?, tal com consta en la resolució de concessió.  
En virtut del que s'ha exposat, i fent ús de les facultats que s'estableixen en el Decret 169/2020, de 30 d'octubre, del Consell, d'aprovació del Reglament orgànic i funcional de la Presidència de la Generalitat, i d'acord amb el que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
  
Primer  
Modificar l'annex I de la Resolució de 6 de juliol de 2020, del director general d'Administració Local, de concessió de les ajudes destinades a municipis i entitats locals menors de la Comunitat Valenciana, amb població que no excedisca de 50.000 habitants, per a finançar actuacions que faciliten la millora de l'accessibilitat de les cases consistorials i edificis públics mitjançant l'eliminació de barreres arquitectòniques, en els següents termes:  
Segon  
Notificar la present resolució a l'Ajuntament de Calles i requerir la presentació de la documentació justificativa establida en el punt quart de la resolució de concessió d'ajudes.  
  
Contra la present resolució, que posa fi a la via administrativa, les persones interessades podran interposar, potestativament, un recurs de reposició davant el mateix òrgan que l'ha dictada, en el termini d'un mes comptador des de l'endemà de la publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu davant la Sala Contenciosa Administrativa de Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 21 de desembre de 2020.- El director general d'Administració Local: Antoni Such Botella.